cyanic-selkie/wikianc huggingface dataset:
Koptere
Etymologi
Det greske ordet for Egypt, Aigýptos (gammelgresk: Αἴγυπτος), er i seg selv avledet fra egyptisk språk, men er datert til en langt eldre periode, dokumentert allerede i mykensk gresk som a3-ku-pi-ti-jo (bokstavelig «egypter»; benyttet her som en manns navn). Denne mykenske formen er sannsynligvis fra mellomegyptisk ḥwt kꜣ ptḥ (rekonstruert uttale /ħawitˌkuʀpiˈtaħ/ → /ħawiʔˌkuʀpiˈtaħ/ → /ħəˌkuʔpəˈtaħ/, egyptologisk uttale Hut-ka-Ptah), bokstavelig «eiendom/palasset til kꜣ («dobbelånden») til Ptah» (sammenlign med akkadiske āluḫi-ku-up-ta-aḫ), navnet på tempelkomplekset til guden Ptah i Memfis (og en synekdoke for byen Memfis og regionen rundt den), det vil si at det overført kom til å betegne hele byen og til sist landet som helhet. Begrepet kom til sist til være den greske betegnelsen for den innfødte egyptiske befolkningen i romerske Egypt, det vis som adskilt fra grekere, romere, jøder og andre som bodde i landet. Etter den muslimske erobringen av Egypt ble begrepet begrenset til å betegne de egyptere som holdt fast på sin kristne tro.
På koptisk refererte kopterne til seg selv som ni rem en kīmi en khristianos (koptisk: ⲚⲓⲢⲉⲙ̀ⲛⲭⲏⲙⲓ ̀ⲛ̀Ⲭⲣⲏⲥⲧⲓ̀ⲁⲛⲟⲥ), som bokstavelig betyr «det kristne folket i Egypt» eller «kristne egyptere». Det koptiske navnet for egyptere, rem en kīmi (koptisk: Ⲣⲉⲙ̀ⲛⲭⲏⲙⲓ), er på fayyumisk-koptisk lem en kēmi, eller rem en khēmipå bohairisk dialekt, jfr. egyptisk rmṯ n kmt, demotisk rmṯ n kmỉ. Det arabiske ordet qibṭ, «kopter», har også blitt forbundet med det greske navnet på byen Kóptos (koiné-gresk: Κόπτος), og byen heter nå Qifṭ (koptisk: Kebt eller Keft). Det er mulig at denne assosiasjonen har bidratt til å gjøre «kopt» som formen på navnet.
På midten av 1900-tallet var det en del egyptiske nasjonalister og intellektuelle som i konteksten av faraonisme (som framhevet Egypts førislamske fortid og fokuserte på at Egypt var en del av en større sivilisasjon ved Middelhavet) begynte å benytte begrepet qubṭ i en historisk betydning. Middelalderens skribenter fram til mamelukkperioden benyttet ofte ordene «kopter» og «egypter» om hverandre for å beskrive folkene i Egypt, enten de var kristne eller muslimer. På 1900-tallet var det noen egyptiske nasjonalister begynt å bruke begrepet «kopter» om egyptiske kristne i den nedsettende betydningen «fremmed», i motsetning til det tilsvarende «egypter» som betegnelse for egyptiske muslimer.
Historie
Koptere er et av de aller eldste kristne samfunn i Midtøsten. Selv om de er integrert i den større egyptiske nasjonalstat, har kopterne overlevd som et særskilt religiøs samfunn som utgjør 10 til 15 %, kanskje også opp mot 20 %, av befolkningen, men disse beregningene varierer mye. Kopterne roser seg selv for å være apostolisk, å komme direkte fra apostlene, og grunnleggeren av den egyptiske kirken var den første i lang og uavbrutt kjede av patriarker. Den koptiske kirken har i 16 århundrer ikke vært fellesskap med både den romersk-katolske kirke i Roma og ulike østlige-ortodokse kirker.
Grunnleggelsen av den kristne kirke i Egypt
I henhold til tradisjon i antikken ble kristendommen introdusert innenfor dagens Egypt av evangelisten Markus kort tid etter Jesus’ oppstigning og under styret til den romerske keiser Claudius, det vil si rundt 42 e.Kr. Det hevdes videre at da Markus forlot Egypt var det en betydelig kristen menighet i Alexandria. Fra denne byen spredte kristendommen seg over hele Egypt i løpet av et halvt århundre etter at Markus kom til landet. Det er uttalt i et fragment av Johannes-evangeliet, skrevet på koptisk, som ble funnet i Øvre Egypt, og som kan bli datert til første halvdel av andre århundre, og andre nytestamentlige skrifter som er funnet i Oxyrhynchus i Midtre Egypt, og kan bli datert til rundt 200 e.Kr.
I løpet av de første århundrene spredte kristendommen til de rurale områdene, og bibeltekstene ble oversatt til det lokale språket, i dag kjent som koptisk, men som den gang var det egyptiske språket. På tredje århundre utgjorde de kristne allerede flertallet av Egypts befolkning, og kirken i Alexandria var anerkjent som en av kristendommen fire apostoliske bispedømmer. Kirken i Alexandria er derfor ikke bare den eldste kirken i Egypt og i Afrika, men i verden.
Konsilet i Khalkedon
Som følge av konsilet i Khalkedon i 451 ble kirken i Alexandria delt i to grener. Des som aksepterte betingelsene til konsilet le kjent som khalkedonere eller melkitter. De som ikke var lydige til konsilets betingelser ble kalt for ikke-khalkedonere eller monofysitter, og senere jakobitter etter Jakob Baradaeus, biskop av Edessa på siste halvdel av 500-tallet. Ikke-khalkedonere avviste imidlertid betegnelsen monofysitter som feilaktig og refererte til seg selv som miafysittere, det vil si et kristologisk begrep som innebærer at Jesus Kristus er både fullt gudommelig (100% Gud) og fullt menneskelig (100% menneske) og at disse to aspektene er forent i en «natur» (en person = Kristus). Flertallet av egypterne tilhørte den miafysittiske grenen, noe som førte at de ble forfulgt av bysantinerne i Egypt.
Den muslimske erobringen av Egypt
I 641 ble Egypt invadert og erobret arabere som beseiret den bysantinske hæren. Lokal motstand fra egypterne kom i gang kort tid etter og kom til å vare til minst 800-tallet.
Koptere i moderne Egypt
Under muslimsk styre måtte kristne betale ekstra skatter og fikk i liten grad tilgang til politisk makt, og ble utelatt fra militærtjeneste. Deres situasjon forbedret seg dramatisk under styret til Muhammad Ali tidlig på 1800-tallet. Han forbød Jizya, en skatt på ikke-muslimer, og tillot egyptiske koptere å tjenestegjøre i hæren. Den egyptiske pave eller patriark, Kyrillos IV av Alexandria, reformerte den koptiske kirke på midten av 1800-tallet og oppmuntret bredere deltagelse i det egyptiske samfunn. Ismail Pasja, sønnesønn av Muhammad Ali, hadde makten i 1863–1879 og fremmet kopterne ytterligere. Han lot dem bli dommere i egyptiske domstoler og ga dem politiske rettigheter og representasjon i regjeringen. Kopterne hadde også framgang i forretninger.
En del koptere deltok i den egyptiske nasjonale bevegelse for uavhengighet og holdt innflytelserike posisjoner. TO betydelig kulturelle prestasjoner var opprettelsen av Det koptiske museum i 1910 og et institutt for koptiske studier i 1954. En del framtredende koptiske intellektuelle på denne tiden var Salama Moussa, en pioner innen egyptisk sosialisme og oppfordret egyptere til å tilnærme seg europeere; Louis Awad, en poet som introduserte frie vers i egyptisk poesi; og Makram Ebeid, generalsekretær i Wafd-partiet.
I 1952 ledet Gamal Abdel Nasser en del militæroffiserer i et statskupp mot kong Faruk. Det egyptiske kongedømmet ble veltet og Nasser etablerte Egypt som en republikk. Nassers hovedpolitikk var arabisk nasjonalisme og sosialisme. Kopterne var hardt påvirket av hans politikk for nasjonalisering selv om de representerte mellom 10 og 20 % av befolkningen. I tillegg underminerte Nassers panarabiske politikk kopternes sterke tilknytning og følelse av identitet om deres egyptiske før-arabiske og ikke minst ikke-arabiske identitet. I tillegg opplevde de at det var vanskeligheter å få tillatelser til bygge kirker.
Mange koptiske intellektuelle fremmet faraonisme som sto for at koptisk kultur i stor grad hadde sin opprinnelse fra før-kristen, faraoisk kultur, og ikke hadde sin gjeld til antikkens Hellas. De ga koptere en dyp kulturarv i egyptisk historie og kultur. Faraonismen ble bredt dyrket av både koptiske og muslimske lærde tidlig på 1900-tallet og bidro til å bygge bro mellom de to gruppene. En del forskere ser faraonisme som formet av orientalisme.
Kirkeaffærer
I dag på 2010-tallet utgjør den ikke-khalkedonske koptisk-ortodokse kirke flertallet av den kristne befolkningen i Egypt. Hovedsakelig ved utvandring og delvis ved europeisk og amerikans misjonsarbeid og konverteringer omfatter det kristne samfunnet i Egypt også andre kristne retninger som protestantisme (kjent på arabisk som evangeliske), romersk-katolske og orientalske katolske kirker. Betegnelsen «koptisk» har imidlertid forblitt eksklusivt for innfødte egyptere i motsetning til kristne som ikke har egyptisk opprinnelse. En del protestantiske kirker er eksempelvis kalt «koptisk evangeliske kirker», således bidrar til adskille deres innfødte egyptiske menighet fra kirker som har europeisk eller amerikansk innvandrere.
Den 17. mars 2012 døde Shenouda III, den koptiske pave av Alexandria og patriarken av hele Afrika, og den 4. november 2012 ble biskop Tawadros valgt som den nye pave av Egypts koptiske kristne. Hans navn ble valgt fra en glassbolle som inneholdt utvalgte kandidater av en gutt med bind for øynene ved en seremoni i Sankt-Markuskatedralen i Kairo.
Koptere i Sudan
Sudan har en innfødt koptisk minoritet, skjønt mange koptere i Sudan er etterkommere av nyere egyptiske innvandrere. Koptere i Sudan bor hovedsakelig i de nordlige byene, inkludert Al Obeid, Atbara, Dongola, Khartoum, Omdurman, Port Sudan, og Wad Medani. Ut utgjør opptil 500 000, eller noe over 1 % av befolkningen i Sudan. Grunnet at mange av dem er godt utdannet er deres rolle i landet langt mer framtredende enn hva deres antall kunne antyde. De har tidvis møtt tvangskonvertering til islam, noe som har resultert i utvandring og minsket antall.
Moderne innvandring til Sudan nådde sin topp tidlig på 1800-tallet, og de har generelt vært tolerant velkommen der. Det ble imidlertid forstyrret av et tiår med forfølgelse under styret sudanske Mahdiyya mot slutten av 1800-tallet. Som et resultat av denne forfølgelsen ble mange av dem tvunget til oppgi kristendommen, med tvang bli muslimer og gifte seg med innfødte sudansere. Den anglo-egyptiske invasjonen i 1898 ga kopterne større religiøs og økonomisk frihet, og de kunne få økte posisjoner som kunstnere og drive handel, bankvirksomhet, ingeniørkunst, medisin og siviltjeneste. Ved sin dyktighet i forretning og administrasjon gjorde dem til en privilegert minoritet. Tilbakevending til militant islam på midten av 1960-tallet og påfølgende krav fra radikale muslimer om en islamistisk lovgivning tvang kopterne til å gå i opposisjon mot et religiøst styre.
Etter at Ǧa‘far an-Numayrī (også stavet Gaafar Nimeiry) ble president i Sudan innførte han islamske sharia-lov i 1983, noe som førte til en ny fase med undertrykkende behandling av koptere og alle andre andre som ikke var muslimer. Etter at han ble veltet støttet koptiske ledere en sekulær kandidat ved valgene i 1986. Men da Nasjonale islamske front veltet den valgte regjeringen til Sadeq al-Mahdi med hjelp av militæret, ble diskrimineringen av koptere og ikke-muslimer gjeninnført. Hundrevis av koptere ble fjernet fra sivil tjeneste og domstolene.
I februar 1991 ble en koptisk pilot som arbeidet for Sudan Airways henrettet for å ha vært i besittelse av utenlandsk valuta. Før han ble henrettet ble han tilbudt amnesti og penger om han konverterte til islam, men han nektet. Tusenvis var tilstede ved hans begravelse. Henrettelsen ble sett på som en advarsel av mange koptere som begynte å flykte fra landet.
Koptere i Libya
Den største kristne gruppen i Libya er den koptisk-ortodokse kirke, men en befolkning på rundt 60 000. Den koptiske kirken har lange historiske røtter i Libya, lenge før avanserte vestover fra Egypt og inn i Libya for å innføre islam. Det er tre koptisk-ortodokse kirker i Libya: en i Tripoli, en i Benghazi og en i Misrata.
Koptere opplever grove overgrep og diskriminering fra det muslimske flertallet. I februar 2014 ble sju koptiske kristne øst for Benghazi dratt ut av sine hus midt på natten og deretter henrettet på en strand. En gruppe koptere ble kidnappet ved ulike anledninger i desember 2014 og januar 2015, deretter henrettet av ISIS. En video av henrettelsen av 21 menn hvor det ble rettet trusler til «korsets nasjon» ble sluppet løs på Internett den 15. februar 2015.
Varpaisjärvi
Varpaisjärvi er en tidligere kommune i landskapet Norra Savolax i Finland. I 2008 hadde kommunen 2 996 innbyggere og et areal på 533,20 km². Varpaisjärvi var en finskspråklig kommune som grenset til kommunene Lapinlahti, Nilsiä, Rautavaara, Siilinjärvi og Sonkajärvi.
Den 1. januar 2011 ble Varpaisjärvi innlemmet i Lapinlahti kommune.
Mølleparken (Oslo)
Mølleparken (2–6; ingen oddetallsadresser) er en adkomstvei fra Sannergata til nevnte tre adresser, som tidligere hadde adresse Sagveien 11, 17 og 19. Navnet ble vedtatt i 1999.
Kommuner i departementet Guadeloupe
Dette er en liste over de 32 kommunene i det oversjøiske departementet Guadeloupe i Frankrike.
Brjansk oblast
Brjansk oblast er en oblast i Vest-Russland. Den grenser til Smolensk oblast i nord, Kaluga oblast og Orjol oblast i øst, Kursk oblast og Ukraina i sør og Belarus i vest.
Galehuset forlag
Galehuset forlag ble opprettet i Oslo i 1993 av forfatteren og skuespilleren Arild Svensgam.
Forlaget har gitt ut tre bøker: De er døde - men lever i Oslo (1993), De er døde - men lever fortsatt i Oslo (1999) og Englehierarkiet av Esben Jaer (1996).
De to første er kildeskrifter over Oslos gater og omhandler 770 gater som har fått navn etter avdøde personer. Englehierarkiet er et personlig dokument om schizofreni, et sterkt møte med en vanskelig sykdom.
Framsøkin Ungdómur
Framsøkin Ungdómur (norsk oversettelse: «Fremadrettet ungdom») er ungdomsorganisasjonen til det liberale politiske partiet Framsókn på Færøyene. Fem måneder etter moderpartiet ble Framsøkin Ungdómur stiftet under et møte på Gamla Apotekið i Tórshavn den 12. august 2011.
Baden-Württembergs våpen
Baden-Württembergs våpen skal symbolisere enhet i den nye delstaten Baden-Württemberg, men også bevare tradisjonene for de tidligere statene innenfor delstatens grenser.
Sentralt i våpenet er et skjold i gull med tre gående svarte løver med røde tunger. Dette er våpenet til hohenstauferne som i middelalderen var keisere av det tysk-romerske rike og hertuger av Schwaben.
De to skjoldholderne er en hjort for Württemberg og en griff for Baden. De seks små våpenskjoldene, plassert som en krone på skjoldet, er fra venstre:
Subjekt (filosofi)
Et subjekt er en bevissthet som retter seg mot noe annet (nemlig objektet). Subjektet observerer, iakttar, begjærer, former, handler og så videre, og er altså preget av intensjonalitet.
Det subjektive er det som angår subjektet og dets intensjonalitet eller dets bevissthet. En opplevelse er noe subjektivt, men det som oppleves er objektivt. For eksempel er et maleri et objektivt fenomen, men den enkelte tilskuers reaksjon på maleriet er subjektiv.
Vesanto
Vesanto er en kommune i landskapet Norra Savolax i Finland. Kommunen har cirka 2 400 innbyggere og et areal på 569,83 km². Vesanto er en finskspråklig kommune som grenser til kommunene Keitele, Konnevesi, Rautalampi, Tervo, Viitasaari og Äänekoski.
Liste over norske mannsnavn
Denne listen over norske mannsnavn inneholder fornavn som ble brukt av minst 200 menn bosatt i Norge i 2018. I tillegg vises hvilken rangering hvert navn hadde blant de født i Norge rundt hvert århundreskifte siden 1700.
Alle navnene i listen har ikke nødvendigvis historisk brukt i Norge, da fornavn brukt av innvandrere også er med i liste. Statistikken listen bruker ble publisert i 2005 av Statistisk sentralbyrå utfra grunnlagsdata ført av Norsk Folkeregister 1. januar samme år. Nyere data er hentet fra Statistisk sentralbyrå sin Statistikkbank, tabell 10501
CZ vz 24
CZ vz 24 (Česká Zbrojovka vzor 24) er en tsjekkoslovakisk semi-automatisk pistol.
Historie
Pistolen er i kaliber 9 x 17 mm Browning og ble approbert av den tsjekkoslovakisk hæren i 1925, samme år som produksjonen startet. Den er ofte kalt CZ 24 men det korrekte navnet er CZ vz 24, hvor «vz» er forkortelse for ordet «vzor» som betyr modell. 180.000 stk ble produsert for hæren og til Litauen og Polen for kommersielt salg. Pistolen ble sett på som for komplisert i forhold til størrelse og kaliber, og ble derfor raskt erstattet av CZ vz 27. Pistolen ble noe brukt i den andre verdenskrig av Wehrmacht.
Wallace Wolf
Wallace «Wally» Perry Wolf, Jr. (født 2. oktober 1930 i Los Angeles, død 12. mars 1997 i Santa Ynez i California) var en amerikansk svømmer og vannpolospiller som deltok i flere olympiske leker: 1948 i London, 1952 i Helsingfors, 1956 i Melbourne og 1960 i Roma.
Wolf ble olympisk mester i svømming under OL 1948 i London. Han var med på det amerikanske laget som vant 4 x 200 meter fri med ny verdensrekord 8.46,0 foran Ungarn og Frankrike. De andre på laget var Walter Ris, James McLane og William Smith.
Fire år senere, under OL 1952 i Helsingfors, var han med på det amerikanske stafettlaget på 4 x 200 meter fri, men han deltok ikke i finalen.
Under OL 1956 i Melbourne var han med på det amerikanske vannpolo-laget som kom på femteplass. Han spilte fem kamper.
Under OL 1960 i Roma var han igjen med på det amerikanske vannpolo-laget som denne gang kom på sjuendeplass. Wolf spilte alle sju kampene og scoret fire mål.
Region (forband)
En krigsskueplass, også kalt region eller krigsteater, er et stort forband i en hær, bestående av to eller flere armégrupper og i utgangspunktet selvforsynt på ubestemt tid. Avdelingssymbolet er XXXXXX. En krigsskueplass har vanligvis ansvaret for alle militære operasjoner i et bestemt geografisk område, og inkluderer gjerne flere fronter. Området avgrenses som regel av kontinenter eller hav. For å kunne identifisere flere krigsskueplasser i én konflikt må minst ett av de deltagende landene kjempe på flere krigsskueplasser; ellers blir hvert område regnet som en adskilt krig. Betegnelsen har blant annet vært brukt under annen verdenskrig, som hadde minst tre krigsskueplasser: Europa, Stillehavet og Afrika. Blant forbandene i den konflikten var North African Theater of Operations, European Theater of Operations og China Burma India Theater.
Ordet krigsteater kan også brukes generelt om slagfelt eller krigsskueplass, det vil si et sted der en kan se krigsbegivenheter.
En region kan ha alt fra 240 000 soldater til flere millioner.
Ingeborg Næstved
Ingeborg Næstved (født 25. mai 1887 i København, død 11. desember 1979) var en dansk forfatter innen poesi og prosa. Hun mistet hørselen i 10-årsalderen som følge av meningitt (hjernehinnebetennelse), ble opptatt som elev ved døveskolen i Fredericia året etter, og kom derfra i 1899 til døveskolen i Nyborg, hvor hun ble undervist i fire år. Etter sin konfirmasjon i 1903 utdannet hun seg i kontorveien, arbeidet så noen år på kontor i København, inntil hun fra 1. januar 1910 ble fast knyttet til døveskolen i Fredericia som kontorassistent.
Næstved begynte allerede så smått å dikte i skolen. Best kjent er hennes dikt «Gi meg en blomst mens jeg lever» blitt. Dette ble første gang offentliggjort i det danske ukeblad «Hjemmet», og derfra banet det seg vei ikke bare til vide kretser i Danmark, men også i utlandet. Allerede i 1924 hadde ikke mindre enn 3 komponister skrevet musikk til dette diktet.
Da Næstved i 1924 deltok i den 3. nordiske døvekongress i Trondheim, ble hun betatt av den norske natur, og etter hjemkomsten skrev hun dikt om Norge.
Mesaoria
Mesaoria er en bred slette i de sentrale delene av øya Kypros
Geografi
Mesaoriasletten er avgrenset i øst og vest av Middelhavet, i sør av fjellkjeden Troodos og i nord av fjellkjeden Kyrenia. Den har et areal på rundt 1 000 km², og stiger til en høyde på omtrent 325 meter. Det er flere elver som renner over sletten, men alle disse tørker inn om sommeren.
Ordet «Mesaoria» betyr «mellom fjellene» på gresk. Mesaoria er stort sett en bred og bar slette med få trær bortsett fra de som er plantet for å gi ly for vinden. Området er det viktigste jordbruksområdet på Kypros, men er svært avhengig av regnet om vinteren og kunstig vanning om sommeren, noe som gir begrenset produksjon. Det er også det mest bosatte området på øya, og inneholder flere landsbyer og flere av de største byene, som hovedstaden Nikosia.
High Fidelity (film)
High Fidelity (film) High Fidelity (Film) High Fidelity (film) High Fidelity Alta fedeltà (film) High Fidelity (film) ハイ・フィデリティ
Ezequiel Mosquera
Ezequiel Mosquera Míguez (født 19. november 1975) er en spansk landeveissyklist. Under Vuelta a España 2010 avla han positiv dopingprøve med spor av stoffet hydroxyethyl. Han ble i november 2011 utestengt i to år og oppsagt. I 2014 ble han frikjent av en spansk domstol.
High Fidelity (film)
Przeboje i podboje High Fidelity (filme) High Fidelity (фильм) High Fidelity (film)
Mesaoria
Geografi
På grunn av avskoging er mye av Mesaoria dekket av «kafkalla», det lokale ordet for kalsiumkarbonat, som har blitt presset sammen til aurhelle. De eneste plantene som trives på denne overflaten spises raskt av beitende dyr, noe som har ført til omfattende jorderosjon.
Det kan bli svært varmt her om sommeren, og temperaturer rundt 40 ºC er ikke uvanlig. Sletten får mye mindre nedbør enn fjellområdene rundt, men de siste årene er det bygd demninger og vanningssystemer, for å samle vannet som renner ned fra fjellene.
Historie
Det er funnet spor etter neolittiske kulturer. I antikken var hele det sentrale området på øya dekket av tette skoger. Mesteparten ble hugget ned i 1. århundre f.Kr. for å skaffe tømmer til Ptolemeerdynastiets marine. I tillegg ble mye tømmer brukt for å gi nok energi for utvinning av kobber. Så sent som på 1500-tallet var det riktignok fremdeles store mengder skog igjen på sletten. I dag er det bare skogsområder i de omkringliggende fjellene, særlig i Troodos.
Krigsskueplass
Krigsskueplass er et område hvor krigshandlinger foregår eller kan antas å være nært forestående. Begrepet (latin theatrum belli) er blant annet definert i Vom Kriege.
Rettslig kan krigsskueplass ha betydning for forholdet mellom sivile og militære myndigheter. Eksempelvis er det fastsatt i den norske beredskapsloven at de militære myndigheter på krigsskueplassen kan overta den øverste ledelse av politiet og om nødvendig sette politiets embets- og tjenestemenn ut av virksomhet. Myndighetene kan også bestemme at politiet skal innlemmes i de militære styrker. I den utstrekning det anses nødvendig for å fremme og trygge militære tiltak kan de militære myndigheter overta ledelsen også av andre sivile forvaltningsgrener.
Símun Petur Zachariasen
Símun Petur Zachariasen (født 2. november 1887 på Kirkja, død 15. oktober 1977 i Klaksvík) var en færøysk lærer, redaktør, sparebankdirektør og politiker (Sj.). Han var innvalgt på det færøyske Lagtinget fra Norðoyar 1928–1943 og 1946–1956.
Han var sønn av lærer Símun Mikkjal Zachariasen og hustru Malena Frederikka Simonsen. Faren var en ildsjel i utviklingen av det færøyske skriftspråket, og diktet fedrelandssanger og salmer. Han var eldre bror av lagtingsmann og minister Louis Zachariasen.
Símun Petur Zachariasen gikk en vinter på Føroya Fólkaháskúli og deretter Føroya Læraraskúli, og arbeidet som lærer i folkeskolen i Klaksvík fra 1914 til 1953. Han var blant pådriverne for å etablere både lokalavisen Norðlýsið og sparekassen på Norðoyar, og satt som redaktør i avisen fra 1915 til 1919 og som direktør i sparekassen fra 1919 til 1976.
Símun Petur Zachariasen var gift med Maria Henriksen fra Klaksvík. Deres sønn Álvur Zachariasen ble også lagtingsmann.
Bukhara
Bukhara (usbekisk Buxoro og Бухоро, persisk بُخارا, boxārā) er den 5. største byen i Usbekistan og hovedstad i Bukhara-regionen (Bukhoro Wiloyati) med 280 187 innbyggere (2020).
Befolkning
Majoriteten av byens befolkning er persisk-språklige tadsjiker. Bukhara og Samarkand er viktige sentrene for tadsjikisk-persisk kultur og historie, og disse byene var viktige knutepunkter på Silkeveien.
I sovjetisk tid var disse to tadsjikske sentrene annektert inn i Usbekistan. Siden har harde assimileringsprogram blitt gjennomført mot tadsjikene i Usbekistan av usbekiske autoriteter.
Bukhariske jøder er en minoritet i regionen, med røtter tilbake til romertiden.
Historie
Bukhara har vært et av hovedsentrene for iransk sivilisasjon i løpet av dens historie. Dens arkitektur og arkeologiske steder danner en av pilarene for persisk historie og kunst. Regionen til Bukhara var lenge en del av Det persiske riket. Opprinnelsen til dets innbyggere går tilbake til perioden til arisk immigrasjon i regionen. Iranske soghdianere bodde i området og noen århundrer senere ble det persiske språket dominerende blant dem. Den siste emiren i Bukhara var Muhammed Alim Khan (1880–1944).
Det historiske sentrumet til Bukhara har blitt satt opp i listen til UNESCO som del av verdensarven. Det inneholder utallige moskéer og madrassaer.
En statue av den populistiske filosofen og vismannen Nasreddin Hodja finnes i et torg i sentrum. Den viser ham ridende på sitt esel slik han tradisjonelt fremstilles.
Hauglandsosen
Hauglandsosen er en forgreining av Hjeltefjorden i Vestland fylke.
Navnet kommer fra elven som renner ut ved Hauglandshella like ved Haugland kai. Området som omkranser Hauglandsosen strekker seg fra Hetlevik i sør via Juvik, Kråvik og Hauglandshella i øst og til Tveitevåg og Hanøy i nord. Samtidig danner øygruppene Skorpo og Rotøyene et skille i vest mot hovedleia i Hjeltefjorden.
I 2013 ble militær-VM i seiling arrangert i Hauglandsosen.
Nikolaj Denin
Nikolaj Vasiljevitsj Denin (russisk: Николай Васильевич Денин) (født 15. mai 1958 i Domasjovo, Russland) er den russiske oblasten Brjansks guvernør, noe han har vært siden desember 2004.
Enskede
Enskede er et område i søndre Stockholm (Söderort) og en menighet i Stockholms bispedømme. Tidligere utgjorde området en del av Brännkyrka sogn, og Enskede som stedsnavn kom allerede i 1409 i form av Änskidom. I dag hører Enskede til bydelsområdene Enskede-Årsta-Vantör og Skarpnäck.
Bebyggelsen består for det meste av villaer. Enskede omfatter bydelene:
Innbyggertall: 23 073 personer
General (snus)
General (Generalsnus inntil 1999) er et snusmerke som produseres og markedsføres av Swedish Match. Den selges både som løs snus og som porsjonssnus, porsjonssnus ble lansert i 1983.
Generaloppskriften ble utviklet av selskapet Fiedler & Lundgren, men i 1915 overtok AB Svenska Tobaksmonopolet oppskriften. Snusen inneholder blant annet tobakk, salt og smakstilsetninger, deriblant bergamottolje.
Navnet General har ingenting med den militære graden general å gjøre. Det betyr «allmenn» eller «generell», og kommer av at det på 1800-tallet var vanlig at tobakksbutikkene kalte sin vanlige standardsnus for «general-snus», det vil si «vanlig snus».
Merker
General snus
Mælosvingen (Oslo)
Mælosvingen (1–11, 2A–6B) er en vei på Ljan i bydel Nordstrand i Oslo. Den går fra Nielsenbakken til Kneika (men uten gjennomkjøring til sistnevnte).
Veien fikk navn i 1917 etter villa Mælo i Nielsenbakken 7.
Syed Yasir Abbas
Syed Yasir Abbas (født 1986 i Lahore, død 22. mai 2011) var en løytnant i det pakistanske militæret som ble drept i et terrorangrep den 22. mai 2011.
Abbas ble innrullert i det pakistanske militæret i 2004. I løpet av mai 2011, på grunn av sikkerhetssituasjonen i Karachi, ble Ababs med en gruppe andre andre offiserer gitt ansvaret for å lede en nylig grunnlagt militær avdeling som skulle reagere raskt på terrorangrep. Abbas ble drept av en gruppe terrorister som angrep en militærbase i mai 2011. Terroristene skal ha vært godt trent og var godt utstyrt med mye ammunisjon og nattbriller. Terror-angrepet fant sted på en søndag da sikkerheten ved basen var liten.
Drypta
Drypta er en slekt av billene i delgruppen (underfamilien) Dryptinae i familiegruppen løpebiller.
Utseende
Middelsstore, spinkle og noe flate, gjerne metallisk fargede løpebiller. Hodet er forholdsvis lite med lite påfallende kjever, fasettøynene små. Pronotum er legre enn bredt, dekkvingene noe utvidet bakover.
Systematisk inndeling
Oversikten har med de europeiske artene. Systematikken følger Carabidae of the World.
Juan Sandoval Íñiguez
Juan Sandoval Íñiguez (født 28. mars 1933 i Yahualica i Jalisco i Mexico) er en av Den katolske kirkes kardinaler som er erkebiskop av Guadalajara i Mexico.
Bakgrunn
Sandoval stammet fra en stor familie med tolv barn.
Hans familie var svært from og ga ly til mange prester som ble tvunget i skjul under forfølgelsene i Mexico. Han vokste opp i en søskenflokk på tolv. Både han og hans eldre bror José begynte på gutteseminaret i Guadalajara, Juan allerede som 12-åring i 1945 etter å ha fullført den obligatoriske utdannelsen på instituttet «Amado Nervo» i Yahualica. Hans bror José ble misjonærprest og virket i mange år i Sør-Korea og i Peru.
Prest
Sandoval studerte til prest i Mexico og i Roma og ble ordinert i Roma i 26. oktober 1957 av kardinal Antonio Samorè. I 1961 kom han tilbake til Mexico og ble satt til å virke i presteseminaret der, først som dosent og senere som rektor.
Biskop, erkebiskop, kardinal
Den 3. mars 1988 ble Sandoval utnevnt til koadjutor-biskop av Ciudad Juárez, og den 30. april 1988 ble han bispeviet av stedets biskop, Manuel Talamás Camandari. Medkonsekratorer var den apostoliske delegat i Mexico erkebiskop Girolamo Prigione, og erkebiskopen av Guadalajara, Juan Jesús Posadas Ocampo.
Han etterfulgte biskop Talamás Camandaris som ordinær biskop 11. juli 1992.
Sandoval ble utnevnt av pave Johannes Paul II erkebiskop av Guadalajara i april 1994 og ble kardinal senere samme år, den 26. november 1994, med Nostra Signora di Guadalupe e San Filippo Martire som tittelkirke.
Michael Janyk
Janyk kom på en ellevteplass i slalåm i VM 2005 i Bormio og i VM 2007 i Åre kom han på sjetteplass. Hans beste plassering i et verdenscuprenn er en andreplass i slalåm i desember 2006 i Beaver Creek.
Viking Palm
Viking Palm (født 13. oktober 1923, død 19. januar 2009) var en svensk bryter som deltok i de olympiske leker 1952 i Helsingfors og 1960 i  Roma.
Palm ble olympisk mester i bryting under Sommer-OL 1952 i Helsingfors. Han vant den nest tyngste vektklassen, lett tungvekt opp til 87,0 kg, i fristil. I finalen beseiret han Henry Wittenberg fra USA.
Michael Janyk
Under VM 2009 i Val-d’Isère overrasket Janyk ved å ta bronsemedaljen i slalåm. Janyk deltok for Canada under Vinter-OL 2010 og oppnådde en 13.-plass i slalåm som beste resultat.
Juan Sandoval Íñiguez
Biskop, erkebiskop, kardinal
Hans forgjenger, kardinal Juan Jesus Posadas Ocampo, var blitt myrdet året før, utenfor flyplassen i Guadalajara. I 2002 fortalte kardinal Sandoval at han hadde mottatt dødstrusler fordi han ville gjenåpne etterforskningen av mordet på sin forgjenger.
Episkopalgenealogi
Hans episkopalgenealogi er:
Crosshouse
Crosshouse er en landsby (village) i regionen East Ayrshire i Skottland. Den ligger like vest for Kilmarnock.
Ved folketellingen i 2001 hadde Crosshouse 2 454 innbyggere. I 2006 ble folketallet estimert til 2 730 innbyggere.
Dunøyane
Dunøyane er en gruppe små øyer på sørvestsiden av Sør-Spitsbergen, nord for Hornsund. De ligger sørvest i Wedel Jarlsberg Land, utenfor Hyttevika, Nottinghambukta og Dunøyhamna, atskilt ved Dunøysundet.
Øyene er regnet fra vest Nordre Dunøya, Store Dunøya, Fjørholmen, og lengre sør i Sunøysundet ligger de små Dunøyskjæra. Alle de nevnte øyene er en del av fuglereservatet, og inngår i Sør-Spitsbergen nasjonalpark, og utgjør samtidig Dunøyane fuglereservat med totalt ferdselsforbud i hekketiden.
Rett inn for Dunøyane ligger Hyttevika hvor det var norsk hovedfangststasjon.
Halvor Heuch
Halvor Heuch (født 30. oktober 1945) er en norsk sivilingeniør. Han er fagdirektør i Arcus Produkter AS og er særlig kjent som destillatør av akevitt. Heuch har utdannelse i næringsmiddelkjemi fra University of Leeds. Han har utgitt flere bøker om akevitt og norsk mattradisjon.
Liste over konger av Wessex
For de senere kongene finnes det i mange tilfeller gode kilder, mens de tidlige er mer obskure. Datoer må derfor stort sett anses som omtrentlige.
Halvor Heuch
Det kongelige hoff kunngjorde 14. april 2010 at kongen har utnevnt Heuch til ridder av 1. klasse av St. Olavs Orden for hans innsats «for norsk matkultur og akevitt-tradisjon.»
Aappilattoq (Nanortalik)
Aappilattoq (gammel stavemåte: Augpilagtoq) er ei bygd i tidligere Nanortalik kommune nå Kujalleq kommune, syd på Grønland. Navnet betyr «sjøanemone». Sjøanemoner finnes i mange av Grønlands fjorder, derfor er dette et navn som brukes mange steder på Grønland.
Plassen har vært bebodd siden 1800-tallet, men ble grunnlagt i 1922 som handelsstasjon.
Bygda ligger ca. 50 km fra Kapp Farvel, Grønlands sydligste punkt. Det er ca. 158 innbyggere her. Skolen heter Jaajap atuarfia, og har ca. 22 elever.
Omgivelsene er vakre, og domineres av fjordene, der man bl.a. kan se hvaler. Hovedinntektskilden for bygdas innbyggere er fiske og fangst.
Gudrød Veidekonge
Gudrød Halvdansson Veidekonge (norrønt: Guðrøðr veiðikonungr), født ca. 780 død ca. 821, var ifølge Snorre Sturlason konge over Vestfold, Romerike og halve Vingulmark (omtrent dagens Østfold). Gudrød var (ifølge Snorre) sønn av Halvdan Øysteinsson den gavmilde og Liv Dagsdatter, og far til Olav Geirstadalv Gudrødsson og Halvdan Svarte. Frem til ca. 815 var han gift med Alvhild Alfarinsdatter (f. 790 ), og deretter med Åsa Haraldsdatter.
Gudrød fikk halve Vingulmark som medgifte da han giftet seg med Alvhild, datter av kong Alvarin Alvheim fra Alvheim (Bohuslän).
Etter Alfhilds tidlige død, la Gudrød ut på frierferd til Agder, etter datteren til kong Harald Granraude, Åsa. Harald avviste ham og Gudrød svarte med å ta livet av ham og hans sønn Gyrd, for så å røve med seg Åsa og ta henne til ektemake.
Gudrød ble myrdet av dronning Åsas skosvein på ordre fra Åsa for mordet på hennes far og bror, og for å ha voldtatt henne.
Louise av Mecklenburg-Güstrow
Louise av Mecklenburg-Güstrow (født 28. august 1667, død 15. mars 1721) var dronning av Danmark-Norge, gift med kong Frederik IV. Hun var datter av hertug Gustav Adolf av Meklenborg-Güstrow og Magdalene Sibylle av Slesvig-Holsten-Gottorp.
Gudrød Veidekonge
Gudrøds tilnavn Veidekonge kan oversettes «jegerkonge».
Louise av Mecklenburg-Güstrow
Louise kom fra et lite fyrstehus og hadde fått en religiøs oppdragelse. Frederik var på utkikk etter en ektefelle som ville holde fred i hjemmet og ikke blande seg i hans kvinneaffærer. Valget falt på Louise ettersom hun antakelig ikke kom til å begå «Unruhe oder Molestrie», når han forsynte seg med andre kvinner.
Bryllupet med Frederik ble inngått på Københavns slott den 5. desember 1695. Både det og prinsessens inntog i byen ble feiret med pomp og prakt.
I perioden 1697-1706 fødte hun tilsammen fem barn, men bare to av dem ble voksne, Christian VI og prinsesse Charlotte Amalie.
Det var nok ikke like enkelt å være Louise med en ektefelle som hadde flere åpenlyse forhold med sine elskerinner. Han begikk i tillegg bigami ved å gifte seg to ganger til i deres ekteskap, med Elisabeth Helene von Vieregg i 1703 og andre gang med Anna Sophie Reventlow i 1712.
Louise søkte trøst i religionen og hennes hovedinteresse var lesing i religiøse bøker. Boksamlingen gikk etter hennes død over til Det Kongelige Bibliotek og den besto i hovedsak av tyske asketiske skrifter.
Ulf Nilsen
Ulf Nilsen (født 19. mai 1950 i Trondheim) er en norsk billedkunstner. Han er utdannet ved Statens kunstakademi i Oslo 1973-1978 og har hatt store utstillinger både i Norge og utlandet. Han var festspillutstiller i Bergen i 1983 som medlem av gruppa «Zink» sammen med Bjørn Carlsen, Leonard Rickhard og Bjørg Hoene. Han stilte ut på Henie-Onstad Kunstsenter i 2003 og på Blaafarveværket i 2009. Han har stått for utsmykning blant annet i Oppsal samfunnshus, Bjørnsletta skole, Oslo, på skipene SS «Norway», SS «Renaissance» og «Sea Dream», samt Hurtigruten.
TV-adressa
TV-adressa var en digital lokal-tvkanal som eksisterte fra 1997 til 31. desember 2009. Fra 2. juni 2009 var de med i kanalpakkene hos en rekke digitalsignaltilbydere i Trøndelag og i Oslo-området. 1. januar 2010 la de ned de ordinære TV-sendingene og er nå kun å finne på internett. TV-adressa er en del av mediehuset Adresseavisen. TV-adressa startet opp i 1997 under navnet TV Trøndelag, men byttet i januar 2006 navn til TV-adressa. Kanalens studio lå i Adresseavisens hovedkontor på Heimdal i Trondheim. Adresseavisen og de gjenværende videojournalistene fra TV-adressa flyttet til Adresseavisens nye hovedkontor i 2014. Det primære dekningsområdet var hele Sør-Trøndelag pluss Stjørdal og Meråker. Nå distribueres levende bilder gjennom Adresseavisens nettsider.
Tv-program
Tv-program som TV-adressa lagde i tiden de drev med ordinær kringkasting-TV:
Sendenett
TV-adressa sendte analogt gjennom TVNorges nett frem til høsten 2009. Ut året sendte TV-adressa som loop-TV med saker som også ble lagt ut på internett; adressa.no. I tillegg hadde de plasseringer hos de aller fleste digitale TV-signaltilbydere i sitt nedslagsfelt, med unntak av paraboldistribusjon.
Christine Korme
Korme har en bachelor i journalistikk fra Syracuse University i New York State (1986) og en mastergrad i management fra Handelshøyskolen BI (2008).
I skuddlinjen
I skuddlinjen er tittelen på to forskjellige spillefilmer:
Álvur Zachariasen
Álvur Zachariasen (1931–2022) var en færøysk politiker og sjømannsskolelærer. Han var medlem av det færøyske Lagtinget fra 1994 til 1998. Han representerte Sjálvstýrisflokkurin.
Han var sønn av lærer, redaktør og lagtingsmann Símun Petur Zachariasen og hustru Maria Henriksen, brorsønn av telefondirektør og lagtingsmann Louis Zachariasen samt sønnesønn av lærer og dikter Símun Mikkjal Zachariasen.
Han utdannet seg til skipper og var arbeidsformann i rederiet Lauritzen, så i Skipafelagið Føroyar. Zachariasen underviste ved sjømannsskolen i Klaksvík fra 1972 til han gikk av med pensjon i 1998.
Zachariasen var medlem av kommunestyret i Klaksvík fra 1981 til 1996 og innvalgt på Lagtinget fra Norðoyar i perioden 1994–1998. Han ledet Lagtingets landbrukskomité og satt i komiteene for industri og fiskeri frem til sammenslåingen til Lagtingets næringskomité i 1995. Han satt også i Lagtingets finanskomité. Sjálvstýrisflokkurin tapte sitt mandat i Norðoyar ved lagtingsvalget i 1998.
Frammi við Gjónna
Frammi við Gjónna, eller Gjógvin, er et vernet gårdsanlegg på Færøyene. Gården ble ryddet under niðursetutíðin i 1815, men det har sannsynligvis vært bosetning på stedet tidligere også. Gården ligger ved noen bekkefar ved Leynavatn på Streymoy. Hovedbygningen er typisk for gamle færøyske gårder, som et langhus (på færøysk lon, jamfør trønderlån) i gråsteinsmur med torvtak. Gården er fraflyttet, men slettene ved Leynavatn er oppdyrket.
Frammi við Gjónna og et tilsvarende gårdsanlegg i Depil var motiv for fire frimerker graverte av Czesław Słania, etter tegning av Jákup Pauli Gregoriussen, og utgitt av Postverk Føroya i 1987.
Gourmetrestauranten Koks flyttet inn på gården i 2018.
Frans Christian Faye
Frans Christian Faye (født 20. desember 1806 i Tønsberg, død 5. mai 1890 i Kristiania) var en norsk lege. Han var professor ved Det Kongelige Frederiks Universitet (Universitetet i Oslo) og kongelig livlege (første livmedicus) for Oscar I.
Han ble student 1824, cand. med. 1831, deretter koleralege i Finnmark fra 1831 til 1832. Etter å ha vært nedsatt som praktiserende lege i noen år, reiste han 1838 utenlands og tok etter å ha kommet hjem lisensiatgraden 1841 og doktorgraden 1842. Han var den fjerde personen som tok den medisinske doktorgrad ved Det Kongelige Frederiks Universitet. Han studerte en stund hudsykdommer, men kastet seg så over gynekologi og obstetrikk. I disse fagene ble han 1846 utnevnt til lektor og 1850 til professor. Samtidig fikk han ledelsen for Fødselsstiftelsen og Jordmorskolen. Fra disse stillingene trakk han seg tilbake 1876.
Hans virksomhet ble preget av rikt initiativ, som blant annet ga seg utslag i hans kamp mot barselfeberepidemiene. På hans foranledning opprettet man Barnehospitalet i Kristiania (1855) og Bergens Fødselsstiftelse med tilhørende jordmorskole. Allerede 1844 utga han en «Lærebog i Fødselsvidenskaben for Jordemødre», som kom til å brukes i årtier. Han var dessuten en betydelig administrativ kraft, som ble mye benyttet i offentlige verv, kommisjoner og lignende. Han foranlediget at Videnskabsselskabet i Kristiania ble stiftet ved at han i 1856 anonymt tilstilte 4000 kroner som grunnfond for et slikt selskap. Faye utfoldet en rik litterær virksomhet, som strakte seg over alle medisinens felter, men interesserte seg særlig for hygieniske spørsmål. Han studerte militær hygiene på Krim 1854, etter at han som feltlege på Als hadde deltatt i den dansk-tyske krig 1848.
Han var kommandør av St. Olavs Orden.
Faye var gift med en datter av politikeren og juristen Christian Cornelius Paus. De arvet hennes farsgård, Rising i Gjerpen. De ble foreldre til Anton Ludvig Faye.
Friedrich Schiller
Johann Christoph Friedrich von Schiller (født 10. november 1759 i Marbach am Neckar i Württemberg, død 9. mai 1805 i Weimar), alminnelig kjent som Friedrich Schiller, var en tysk poet, historiker og dramatiker.
Bakgrunn og virke
Han ble født i Marbach am Neckar, Württemberg, som sønn av en militærlege, J. C. Schiller. Hans foreldre var ikke særlig velstående, men han ble sendt på latinskolen og senere Karlsschule (dvs. universitetet), hvor han studerte jus og senere medisin.
Han leste Rousseau og Goethe, og diskuterte klassiske idealer med sine studiekamerater. Som student skrev han sitt første skuespill, Die Räuber (= Røverne), om en gruppe naive revolusjonære og deres tragiske skjebne. Ett av hans kjente sitater er: «Anstendighetens første lov er å bevare andres frihet, den andre er å demonstrere sin egen.»
Fritidsskippersertifikat
Fritidsskippersertifikat er et maritimt sertifikat som utstedes av Sjøfartsdirektoratet, og som gir rettigheter til å føre et fritidsfartøy med skroglengde fra og med 15 meter og inntil 24 meter. Sertifikatet er delt inn i to typer; D5L og D5LA. Med D5L kan innehaveren føre norske fritidsfartøy i stor kystfart, mens D5LA gir rettigheter til å føre norske fritidsfartøy i uinnskrenket fartsområde (alle farvann).
Friedrich Schiller
Bakgrunn og virke
Schillers viktigste inspirasjon var lukten av råtne epler. Han hadde epler liggende og råtne i en skuff i skrivepulten sin, og åpnet skuffen for å kjenne lukten når han lette etter det rette ordet. Selv om han lukket skuffen, ble lukten hengende. I 1985 konkluderte forskere ved Yale-universitetet med at lukten av krydrede epler har en sterkt oppløftende virkning på mennesker og kan hjelpe mot panikkangst. Schiller opplevde at lukten av råtne epler styrket hjerneaktiviteten.
Fritidsskippersertifikat
Søkere av fritidsskippersertifikat må være fylt 18 år og oppfylle tre krav; gjennomført og bestått 120-timers kurs hos godkjent kurssenter, gyldig helseerklæring fra lege og dokumentert godkjent fartstid. For D5LA kreves det i tillegg et 45-timers tilleggskurs i oversjøisk seilas.
Friedrich Schiller
Bakgrunn og virke
I 1780 leverte han sin dissertasjon, og ble militærlege i Stuttgart. Som følge av oppførelsen av Die Räuber i Mannheim i 1781 ble han arrestert og pålagt forbud mot å publisere ytterligere. Han flyktet via Leipzig og Dresden til Weimar i 1787. I 1789 ble han professor i historie og filosofi i Jena, hvor han publiserte utelukkende historiske arbeider. 1790 giftet han seg med Charlotte von Lengenfeld.
Fritidsskippersertifikat
Innehaver av et eldre fritidsbåtskippersertifikat har de samme rettighetene som innehaver av et fritidsskippersertifikat, og kan således søke om å få dette konvertert til fritidsskippersertifikat.
Friedrich Schiller
Bakgrunn og virke
I 1791 da han var 32 år gammel, pådro Schiller seg tuberkulose og var plaget av kroniske lungeproblemer frem til sin død. I 1799 flyttet han tilbake til Weimar, hvor Goethe overtalte ham til å fortsette med å skrive skuespill. Han og Goethe grunnla Weimar-teateret som kom til å bli ett av Tysklands ledende teaterscener. Han ble i Weimar til han døde i 1805 av tuberkulose. I 1802 ble han adlet.
Fritidsskippersertifikat
Næringsvirksomhet
Fritidsskippersertifikatet gir i utgangspunktet bare rett til å føre fritidsfartøy utenfor næringsvirksomhet. Det er allikevel mulighet til å bruke sertifikatet i næring, dersom fartøyet er under 15 meter og fører færre enn 12 passasjerer. I tillegg kreves det gyldig helseerklæring for arbeidstakere på skip, grunnleggende sikkerhetskurs, kurs i passasjer- og krisehåndtering, samt begrenset radiooperatør-sertifikat eller VHF-sertifikat, avhengig av fartsområde.
Friedrich Schiller
Bakgrunn og virke
Siden 1934 bærer universitetet i Jena Schillers navn.
Osborne
Osborne stammer fra det norrøne navnet Asbjørn og forekommer også i variantene Osborn og Osbourne.
Det kan referere til:
Travis McGee
Travis McGee var en fiktiv figur skapt av den amerikanske kriminalforfatteren John D. MacDonald. McGee opptrådte i 21 romaner, fra The Deep Blue Good-by i 1964 til The Lonely Silver Rain i 1984.
Travis McGee romaner
De tre første bøkene i Travis McGee serien ble publisert samtidig i mars 1964, en høyst uvanlig publiseringsstrategi. Ifølge MacDonald, hadde han tidligere skrevet en introduksjonsroman om McGee som han brente da han fant at den var utilfredsstillende. Også, ifølge MacDonald, lette han etter fornavnet til McGee da en venn foreslo at han skulle kikket på navnene til de mange Air Force basene i California. MacDonalds oppmerksomhet ble vekket av Travis Air Force Base i Fairfield og brukte dette navnet for sin figur.
Profil
Travis McGee beskriver seg selv som en friløper ("beach bum") som tar ut pensjonstilværelsen del for del, siden han lever av det han legger til side fra redningsoppdragene og bare tar nye jobber  når kontantbeholdningen i den skjulte safen er liten. Dette livet er levd om bord på den spesialbygde 52-fot lekterlignende husbåten kalt The Busted Flush (etter pokerhånden som førte til at han vant henne). Bøkene beskriver at hun ligger til kai ved Slip F-18 i Bahia Mar marina i Fort Lauderdale, Florida.
Fysisk er McGee en stor og spesielt tøff mann. Han var en veteran fra koreakrigen, som spilte profesjonell amerikansk fotball i nesten to år i 1950-årene før en kneskade tvang ham til å gi seg. Mange år etterpå beholdt han kvikkheten og raskheten som hadde gjort det mulig for ham å spille på et profesjonelt nivå. Han var 1,95 m høy og, selv om han så slank ut med sin ‘matchvekt’ 93 kg, hadde hans ekstraordinære tykke og veldig sterke håndledd tjent som en avskrekning overfor de mer klarsynte av hans motstandere når de tok sin beslutning om de skulle gi seg inn på fysisk kamp mot ham eller ikke. I den siste romanen praktiserer McGee den kinesiske kampsporten Tai Chi Chuan.
Travis McGees oppvekst og tidligere familieliv er aldri beskrevet i særlig detalj – den eneste detaljen som har med slektninger å gjøre er en kort omtale av en bror som Travis skulle inngå partnerskap med etter militæret og en kort omtale av foreldrene i The Lonely Silver Rain. Firmaet ble svindlet fra broren (aldri beskrevet i større detalj). Svindelen involverte en kvinne han var sammen med og en mannlig sammensvoren og broren tok sitt eget liv. Travis drepte tilsynelatende både kvinnen og hennes medsammensvorne, selv om han ble stygt skadet og hadde feberfantasier. Denne dramatiske hendelsen er bare beskrevet i noen få avsnitt i en av romanene og er det eneste som hinter om hva som har formet Travis slik at han fremtrer i bøkene.